இறுதித் தண்டனை 1 பின் வலிமைமிக்க வேறொரு வானதூதர் விண்ணகத்திலிருந்து இறங்கிவரக் கண்டேன்.  அவர் மேகத்தை ஆடையாக அணிந்திருந்தார்.  அவரது தலைக்குமேல் ஒரு வானவில் இருந்தது;  அவரது முகம் கதிரவன்போலவும் கால்கள் நெருப்புத் தூண்கள்போலவும் இருந்தன.  2 திறக்கப்பட்ட ஒரு சிறிய சுருளேட்டை அவர் தம் கையில் வைத்திருந்தார்.  தம் வலதுகாலைக் கடலின் மீதும் இடதுகாலை நிலத்தின் மீதும் வைத்திருந்தார்.  3 சிங்கம் கர்ச்சிப்பது போல் உரத்த குரலில் கத்தினார். 